
Ukupni prihodi Instituta Ruđer Bošković (u daljnjem tekstu: IRB) za prvih 6 mjeseci 2026.g iznosili su 37.712.190,37 €. To je za 15% više u odnosu na isto razdoblje prošle godine. U odnosu na tekući plan za cijelu 2026.g. to je 44 % od plana.
Ukupni rashodi iznosili su 36.606.512,51 €. To je za 4 % manje u odnosu na prvih 6 mjeseci 2025. godine. U odnosu na tekući plan za cijelu 2026.g. to je 43 % od plana. Povećanju rashoda u prošlog godini doprinijela je i promjena metodologije za obračun plaća na način da se evidentiraju rashodi za mjesec u kojem su obračunati, pa je za prošlu godinu uračunat je trošak plaća za 7 mjeseci. 
Višak ukupnih prihoda u odnosu na ukupne rashode iznosi 1.105.677,86 €. 

Prema ekonomskoj klasifikaciji najveći apsolutni porast prihoda u odnosu na isto razdoblje prošle godine odnosi se na podskupinu 639 Prijenosi između proračunskih korisnika istog proračuna, koji su povećani za 4.248.735,29 € u odnosu na isto razdoblje 2025., a zbog većeg broja odobrenih projekata od Hrvatske zaklade za znanost (HrZZ). 
Najveći apsolutni porast rashoda prema ekonomskoj klasifikaciji u odnosu na 2025. nalazi se na podskupini 422 Postrojenja i oprema u iznosu od 1.241.831,10 €

Gledajući po izvorima financiranja najveća grupa prihoda, kao i prethodnih godina, je izvor 11 Opći prihodi i primici u iznosu od 18.399.009,60 € je, koja čini 49 % ukupnih prihoda. 
Što se tiče rashoda po izvorima financiranja treba istaknuti apsolutni porast u odnosu na isto razdoblje prošle godine od 1.319.655,22 € na izvoru 581 Mehanizam za oporavak i otpornost. Glavni razlog je što su u izvještajnom razlogu stigla ukupna sredstva za razvojnu i izvedbenu komponentu za cijelu godinu. A druge značajne razlike u odnosu na 2025.g. su zbog promjene metodologije – npr. projekti iz izvora52 Ostale pomoći, sada se prikazuju kroz izvore 5011, 5012, 5052 i 50810.

U izvještajnom razdoblju nije bilo primitaka od financijske imovine i zaduživanja, kao niti izdataka za financijsku imovinu i otplatu zajmova.

U razdoblju siječanj- lipanj 2026. ukupni prihodi iznosili su 37.712.190,37 €. U odnosu na prošlu godinu to je za 4.918.811,35 € više, odnosno više je za 15 %.
Na prihode u sklopu razreda 6 Prihodi poslovanja odnosi se 37.698.929,26 €, dok se na prihode razreda 7 Prihodi od prodaje nefinancijske imovine odnosi 13.261,11 €.

Skupina 63 Pomoći iz inozemstva i od subjekata unutar općeg proračuna
Ukupni prihodi skupine 63 Pomoći iz inozemstva i od subjekata unutar općeg proračuna iznosili su 9.017.954,94  €, što čini 24 % od ukupnih prihoda. U odnosu na tekući plan za cijelu 2026.g. to je 6 % manje od plana koji je izrađen sukladno limitima dobivenim od strane Ministarstva znanosti, obrazovanja i mladih (MZOM).

Podskupina 632 Pomoći od međunarodnih organizacija te institucija i tijela EU
Ukupni prihodi podskupine 632 iznosili su 1.701.409,00 €, što čini 5 % ukupnih prihoda. U odnosu na isto razdoblje prošle godine prihodi su 49% manji zbog manjih doznaka EU sredstava za projekte Obzor Europa jer je značajan broj projekata završio prošle godine. U odnosu na tekući plan za cijelu 2026.g. prihodi su veći za 18% zbog doznaka za projekte Znanstvenih centara izvrsnosti (ZCI) i to: BIOPROCRO i CEMS-II.
Najveća stavka ove podskupine nalazi se na kontu 6323 Tekuće pomoći od institucija i tijela  EU u iznosu od 1.652.392,72 € za projekte ZCI, znanstvene projekte u sklopu Nacionalnog plana obnove i oporavka (NPOO) i INTERREG projekte.

Podskupina 633 Pomoći proračunu iz drugih proračuna i izvanproračunskim korisnicima
Prihodi su iznosili 69.770,00 €, a odnosili su se na donaciju Virovitičko-podravske županije. U odnosu na prošlu veći su za 7 puta.

Podskupina 636 Pomoći proračunskim korisnicima iz proračuna koji im nije nadležan
Prihod ove podskupine od 7.290,00 € u cijelosti se odnosi na doznaku od strane GSK Kerempuh. Prošle godine u istom razdoblju, prihod je iznosio 100,00 €,

Podskupina 639 Prijenosi između proračunskih korisnika istog proračuna
Prihodi ove podskupine odnose se uglavnom na prihode od HrZZ i to za slijedeće namjene: istraživački projekti, razvoj karijera mladih istraživača i program mobilnosti. U prvih 6 mjeseci 2026. prihodi su iznosili 7.239.485,94 € i za 2,4 puta su veći  nego prošle godine zbog dinamike prihoda koju određuje HrZZ, a koja se odnosi na predujmove koji pokrivaju razdoblje i do 18 mjeseci. A i krajem 2024.i početkom 2025.g. bilo je ugovoreno manje HrZZ projekata. U odnosu na tekući plan za 2026. prihodi iznose 89%. Udio u ukupnim prihodima iznosi 19%. 

Skupina 64 Prihodi od imovine
Ukupni prihodi ove skupine za prvih 6 mjeseci ove godine su iznosili 205,89 € a odnose se na prihode od zateznih kamata i pozitivnih tečajnih razlika. U odnosu na prošlogodišnje izvještajno razdoblje manji su 9 puta kada su evidentirani jednokratni prihodi po predstečajnoj nagodbi.

Skupina 65 Prihodi od upravnih i administrativnih pristojbi, pristojbi po posebnim propisima i naknada
Ova podskupina obuhvaća prvenstveno prihode od refundacije troškova službenih putovanja u iznos, a zatim i prihode po presudama i nagodbama. Ukupan prihod je iznosio 22.469,27 €, što je 2,5 puta više nego prošle godine. 

Skupina 66 Prihodi od prodaje proizvoda i robe te pruženih usluga i prihodi od donacija
Prihodi ove skupine iznosili su ukupno 1.156.805,00 € i za 6 % su veći u odnosu na prošlu godinu. U odnosu na tekući plan realizirano je 41 % od prihoda planiranih za cijelu 2026. godinu.

Podskupina 661 Prihodi od prodaje proizvoda i robe te pruženih usluga
Na ovoj podskupini evidentiraju se uglavnom komercijalni prihodi od gospodarstva i drugih pravnih osoba i iznosili su 963.433,51 €, što je 3% ukupnih prihoda. Prihodi su 4 % manji nego prošle godine i 38 % od plana za cijelu ovu godinu. 

Podskupina 663 Donacije od pravnih i fizičkih osoba izvan općeg proračuna
Ova podskupina obuhvaća donacije od pravnih i fizičkih osoba izvan općeg proračuna, projekte financirane preko neprofitnih organizacija (npr. HAZU, HGK, Zaklada Adris i dr.), ali i na strukturne projekte ugovorene s komercijalnim partnerima kao nositeljima projekata. Ukupni prihodi iznosili su 193.371,49 € i 2,3 puta su veći nego u istom razdoblju 2025. Najveći prihodi odnose se na projekt s Nuklearnom elektranom Krško, kao i INTERREG projekte . 

Skupina 67 Prihodi iz nadležnog proračuna i od HZZO-a temeljem ugovornih obveza
Svi prihodi ove skupine odnose se na prihode iz nadležnog proračuna za financiranje redovne djelatnosti (podskupina 671). Prihodi se odnose na plaće i materijalna prava zaposlenih, sredstva po programskom ugovoru s MZOM, ali i nacionalno sufinanciranje EU projekata. U prvih 6 mjeseci ove godine prihod ove skupine iznosio je 27.501.494,16 €, odnosno 73 % ukupnih prihoda. Uspoređujući ih s prošlom godinom, prihodi su 9 % veći zbog povećanih prihoda za plaće. U odnosu na tekući plan za cijelu 2026.g prihodi ove skupine iznose 37 % plana, prvenstveno zbog manjih prihoda za projekt Otvorene znanstvene infrastrukturne platforme za inovativne primjene u gospodarstvu i društvu (O-ZIP).
Najveći dio prihoda odnosi se na plaće i materijalna prava zaposlenika iz Proračuna RH i iznosio je 17.034.471,18 €, što predstavlja 62 % prihoda ove skupine, a 45% ukupnih prihoda. Povećanje u odnosu na prošlu godinu je zbog povećanja osnovice za obračun plaća iz državnog proračuna.
Drugi po veličini prihod ove skupine odnosi se na projekt O-ZIP, za koji su prihodi u izvještajnom razdoblju iznosili 6.217.265,43 €
Treća po veličini skupina prihoda su temeljem ugovora o programskom financiranju za materijalne troškove poslovanja, razvojnu i izvedbenu komponentu. Ukupan prihod za razdoblje siječanj-lipanj iznosio je 3.488.798,00 €,

Skupina 72 Prihodi od prodaje proizvedene dugotrajne imovine
Ukupni prihodi ove skupine iznosili su 13.261,11 €. Od toga12.200,00 € se odnosi na dozimetre i nosače dozimetara. U prošloj godini ukupni prihodi ove skupine iznosili su 127.659,29 € zbog jednokratne prodaje komponenti ionske mikroprobe. 

Ukupni rashodi iznosili su 36.606.512,51 €. To je za 4 % manje u odnosu na prvih 6 mjeseci prošle godine. Rashodi su veći najviše zbog nabave znanstvene opreme. U odnosu na tekući plan za cijelu 2026. godinu ukupni rashodi bili su 43 % od plana.
[bookmark: _Hlk234673714]Prema ekonomskoj klasifikaciji čine ih razred 3 - rashodi poslovanja u iznosu 26.353.150,06 € i razred 4 - rashodi za nabavu nefinancijske imovine u iznosu 10.253.362,45 € .

RASHODI POSLOVANJA – razred 3
Rashodi poslovanja u prvih 6 mjeseci 2026. iznosili su 26.353.150,06  €, što je 5 % manje u odnosu na isto razdoblje prošle godine, te 50 % od ukupnog plana za tekuću godinu.

Skupina 31 Rashodi za zaposlene
Ukupni rashodi za zaposlene (bruto plaće, ostali rashodi za zaposlene i doprinosi na plaće) za prvih 6 mjeseci 2026. bili su 19.599.021,58 € , što je za 8 % manje u odnosu na isto razdoblje 2025.g. Apsolutni iznos je manji jer su prošle godine u izvještaj bili uključeni rashodi za 7 mjesečnih plaća zbog promjene metodologije. Ova skupina ima udio u ukupnim rashodima od 54 %.

Skupina 32 Materijalni rashodi
Materijalni rashodi iznosili su 5.779.221,50 € i za 1% su veći, nego u istom razdoblju prošle godine. U odnosu na tekući plan za cijelu godinu, rashodi su iznosili 58 %. Ova skupina ima udio od 16 % u ukupnim rashodima.

Podskupina 321 Naknade troškova zaposlenima
Ukupni troškovi ove podskupine iznosili su 1.175.901,90 € i veći su za 9 % u odnosu na isto razdoblje prošle godine. A u odnosu na plan za cijelu godinu iznose 53%. 
Najveća stavku ove podskupine su troškovi službenih putovanja, a koji iznose 686.669,68 €. U odnosu na isto razdoblje prošle godine veći su za 16%.
Naknade za prijevoz, za rad na terenu i odvojeni život iznose 313.593,82 € i 10% su manje u odnosu na prošlu godinu.
Troškovi stručnog usavršavanja iznose 174.567,50 € i 28 % su veći u odnosu na 2025.

Podskupina 322 Rashodi za materijal i energiju
Ukupni rashodi iznosili su 2.222.087,04 € i za 18 % su veći u odnosu na prošlu godinu. Realizirano je 56 % od plana za cijelu 2026. 
Najveći rashode odnose se na stavku Materijal i sirovina, koja je iznosila 1.220.845,75  € i za 27% je veća u odnosu na isto razdoblje prošle godine. Ti rashodi odnose se prvenstveno na troškove za nabavu kemikalija i laboratorijskog pribora.
Druga grupa rashoda ove podskupine su odnosi na energiju i iznosi 403.227,73.€. To je 18% manje nego prošle godine i 47% od tekućeg plana za cijelu 2026.

Podskupina 323 Rashodi za usluge
Troškovi usluga iznosili su 1.944.773,80  € i za 36 %. su veći u odnosu na prošlu godinu. U odnosu na tekući plan čine 64 % plana cijele 2026.g. 
Najveći rashodi ove podskupine su usluge tekućeg i investicijskog održavanja, a iznose 602.545,49 €. Povećani su za 16 % u odnosu na prošlu godinu, a u odnosu na tekući plan za cijelu 2026. to je 64 % plana.
U apsolutnom iznosu u odnosu na isto razdoblje prošle godine najviše su porasle Intelektualne i osobne usluge koje uključuju troškove upravljanja gradnjom i nadzor za projekt O-ZIP, podrške za prijave projektnih prijedloga, prijave i održavanje patenata, testiranja kod zapošljavanja i dr. Ukupni rashod ove stavke u prvih 6 mjeseci iznosi 412.565,03 €, što je porast od 48 %. U odnosu na tekući plan, ti rashodi iznose 44 % od plana za cijelu 2026. godinu.

Podskupina 324 Naknade troškova osobama izvan radnog odnosa
Većina rashoda ove podskupine odnosi se na isplate temeljem ugovora s HrZZ-om za stipendije u okviru Programa mobilnosti – dolazna mobilnost viših asistenata. Troškovi su iznosili 86.104,72 € i u odnosu na prošlu godinu veći u za 8 %. U odnosu na plan za cijelu godinu koji je izrađen sukladno obavijesti HrZZ, rashodi ove podskupine iznose 42 %.

Podskupina 329 Ostali nespomenuti rashodi poslovanja
Sastavni dio ove podskupine su naknade za rad predstavničkih tijela, premije osiguranja, reprezentacija, članarine, pristojbe, troškovi sudskih postupaka i ostali rashodi poslovanja. Ukupni rashodi iznosili su 350.354,04 € i za tri puta su manji u odnosu na prošlu godinu jer su tada bile isplate partnerima na projektu ERCEA-SYNERGY u iznosu 873.681,03 €.
U odnosu na tekući plan za cijelu 2026. rashodi ove podskupine su 57 %. 

Skupina 34 Financijski rashodi
Ukupni troškovi iznosili su 36.082,14  € i veći su za 6%  u odnosu na prošlu godinu prvenstveno zbog povećanih zateznih kamata i negativnih tečajnih razlika.

Skupina 36 Pomoći dane u inozemstvo i unutar općeg proračuna
Ova skupina imala je troškove u ukupnom iznosu od 488.130,26 €, što je četiri puta više nego u prošloj godini, a 69% u odnosu na tekući plana za 2026. Svi rashodi odnose se na prijenos sredstava drugim partnerima na projektima u okviru istog proračuna, kao što su Institut za fiziku, Sveučilište u Zadru, Prehrambeno biotehnološki fakultet Zagreb i dr.

Skupina 37 Naknade građanima 
Za razliku od podskupine 324 gdje su evidentirani troškovi dolazne mobilnosti, ovdje se nalaze uglavnom troškovi odlazne mobilnosti viših asistenata isto temeljem ugovora s HrZZ-om . Ukupni rashodi iznose175.303,85 € i u odnosu na isto razdoblje 2025. veći su za 87%. U odnosu na plan za cijelu ovu godinu koji je rađen temeljem obavijesti HrZZ-a iznose 16 %. 

Skupina 38 Ostali rashodi
Ova skupina obuhvaća isplate partnerima na znanstvenim projektima financiranim iz EU sredstava. Ukupni troškovi iznose 275.390,73 € i odnose se na isplate po projektima AI4HEALTH.CRO, TRACE4EU i SMART-WATER. Prošle godine te doznake su bile 25% veće


RASHODI ZA NABAVU NEFINANCIJSKE IMOVINE – razred 4

Ukupni rashodi za nabavu nefinancijske imovine iznosili su 10.253.362,45 €, što je 1 % manje nego u istom razdoblju prošle godine. U odnosu na tekući plan to je 31 % od plana za cijelu 2026. Udio razreda 4 u ukupnim rashodima iznosi 28%.
Svi rashodi se odnose na skupinu 42 Rashodi za nabavu proizvedene dugotrajne imovine. 
Najveći stavka su rashodi za građevinske objekte – konto 4214 u iznosu od 7.031.552,52  € . Ti rashodi se najviše odnose na izgradnju i rekonstrukciju građevina u sklopu projekta O-ZIP. U odnosu na prošlu godinu manji su za 16%, a u odnosu na  tekući plan za cijelu 2026. iznose 27%.
Nakon toga po veličini su rashodi za nabavu laboratorijske opreme - konto 4224, u iznosu od  2.108.469,81 €, što je 86% više  nego prošle godine, a 41% od ovogodišnjeg plana. Ovi rashodi odnose se najviše na nabavu znanstvene opreme za projekte u sklopu NPOO u iznosu od 980.389,88 €, O-ZIP-a u iznosu 377.632,70 €, te komercijalne projekte u iznosu od 341.970,39 €.

Od ove godine došlo je do značajnih metodoloških promjena, pa je direktno uspoređivanje s prošlom godinom otežano Neki izvori dobili su samo detaljniju razradu (npr. 563 u 56300 i 56311), pa je u tablicama jednostavnije pratiti nadgrupu. A neki izvori su potpuno novi – npr. projekti koji su do ove godine bili na izvoru 52 - Ostale pomoći (HrZZ, bilaterala i dr.), sada se prikazuje kroz izvore 5011, 5012, 5052 i 50810.

Izvor 11 - Opći prihodi i primici 
Opći prihodi i primci obuhvaćaju slijedeće glavne grupe: 
· Programsko financiranje i to :
· Osnovna komponenta:
· Plaće za redovan rad i ostali troškovi za zaposlenike iz Državne riznice 
· Materijalne i druge slične troškove poslovanja
· Dio razvojne komponente
· Dio izvedbene komponente 
· Obnova infrastrukture oštećene potresom

Ukupni prihodi izvora 11 iznosili su 18.399.009,60 €. Povećanje prihoda u odnosu na prošlu godinu iznosi 6 %. U odnosu na tekući plan za cijelu 2026., prihodi ovog izvora iznose 48 %. Udio u ukupnim prihodima iznosi 49%, dok je prošle godine udio bio 53%. 
Ukupni rashodi izvora 11 iznosili su 18.705.846,92 €, što je 8% manje u odnosu na prošlu godinu. U odnosu na tekući plan za cijelu 2026., rashodi iznose %. Prvenstveno zbog već opisane metodologije prikaza plaća prošle godine kada je u istom razdoblju bilo uključeno 7 mjesečnih obračuna plaća. Udio u ukupnim rashodima iznosi 51 %. 

Izvor 12 - Sredstva učešća u pomoći
Sredstva učešća u pomoći odnosi se na domaću komponentu u realizaciji pod projekata financiranih kroz Europski fond za regionalni razvoj (EFRR). Ovdje spadaju projekti potpore znanstvenim centrima izvrsnosti (ZCI), O-ZIP i dr. 
U prvom polugodištu ove godine prihodi ovog izvora iznosili su 1.067.020,05 €, što je 1% više nego prošle godine. Od toga prihodi za O-ZIP su iznosili 932.589,82 €. Ukupni prihodi ovog izvora iznosili su 25% u odnosu na tekući plan za cijelu 2026. i to zbog manjih prihoda za O-ZIP.
Rashodi su iznosili 1.134.206,00  € i manji su za 9 % u odnosu na godinu prije. U odnosu na tekući plan za cijelu 2026. rashodi iznose 27 %. Udio u ukupnim rashodima je 3 %, kao i za prvih 6 mjeseci prošle godine. Rashodi projekta O-ZIP iznosili su 1.064.001,48 €.

Izvor 31 - Vlastiti prihodi proračunskog korisnika
Vlastiti prihodi proračunskog korisnika odnose se na komercijalne projekte s gospodarstvom i drugim pravnim osobama (javne institucije, bolnice i ostali partneri). 
Prihodi izvora 31 iznosili su 1.001.350,64  €, što je 11 % manje nego u godini prije. U odnosu na tekući plan za cijelu 2026., oni iznose 39 %.
Rashodi su iznosili 2.042.086,72  €, a to je 8 % više nego u prvom polugodištu 2025. U odnosu na tekući plan za cijelu 2026., oni iznose 80 %. Od ukupnih rashoda ove skupine, 37% rashoda (757.729,55 €), odnosi se na rashode iz vlastitih sredstava za projekt O-ZIP.

[bookmark: _Hlk211772666]Izvor 5011 - Pomoći iz državnog proračuna kroz opće prihode i primitke
Radi se o novom izvoru koji se primjenjuje od 2026.g. i na kojemu se nalaze stavke koje su prije bile planirane na izvoru 52. - projekti financirani preko Hrvatske zaklade za znanost (HrZZ), Program doktoranada i poslijedoktoranada financiran preko HrZZ, Program razvoja karijera mladih istraživača - izobrazba novih doktora znanosti, financiran  - NPOO, financiran preko HrZZ-a, te Europski strukturni i investicijski fondovi (ESIF) projekti gdje je IRB partner neprofitnim institucijama i bilateralni projekti. 
U prvih šest mjeseci 2026.g. prihodi su iznosili 5.817.031,39 €,.. U odnosu na tekući plan za cijelu 2026. prihodi su veći za 2 %, a planirani su temeljem dobivenih obavijesti od partnera. Udio prihoda ovog izvora u ukupnim prihodima iznosi 15 %.
Ukupni rashodi ovog izvora iznosili su 2.987.893,95 € i u odnosu na tekući plan za ovu godinu, rashodi su iznosili 53 % plana.

[bookmark: _Hlk234585398]Izvor 5012 - Pomoći iz državnog proračuna kroz nacionalno sufinanciranje EU projekata
Ovo je također novi izvor i na njemu se planiraju prihodi za Multilateralni poziv za zajedničke istraživačke projekte – drugi švicarski doprinos. Program je financiran preko HrZZ-a i planiran je u iznosu od 14.780 €, ali u izvještajnom razdoblju nije bilo prihoda niti rashoda.
[bookmark: _Hlk234585938]
[bookmark: _Hlk234835711]Izvor 5052 -  Pomoći iz državnog proračuna kroz ostale pomoći
I ovo je novi izvor u 2026.g. i na njemu se evidentiraju prihodi za projekte gdje je IRB partner drugim proračunskim institucijama. 
Prihodi su iznosili 204,92 €, a bili su planirani u iznosu od 1.262.939,60 €, a temeljem dobivenih obavijesti od partnera.
Rashodi su iznosili  226.602,79 €, što je 17% od tekućeg plana za cijelu 2026.

Izvor 50810 - Pomoći iz DP kroz namjenske primitke od zaduživanja-ostale
Radi se o novom izvoru koji je uveden 2026. Nije planiran, jer bi se ovdje trebali evidentirati primici i izdaci od zaduživanja a za koje Institut u ovom trenutku nema potrebe. Međutim s obzirom na promjenu metodologije da se od ove godine izvor ne evidentira prema uplatitelju, nego odakle je on dobio sredstva, ovdje su evidentirane dvije uplate od MZOM-a i Prehrambeno biološkog fakulteta. 
Ukupni prihod je iznosio od 655.233,06 € za projekte Digitalne, inovativne i zelene tehnologije (DIGIT), a sredstva je Vlada RH dobila zaduživanjem kod Svjetske banke.
Ukupni rashodi iznosili su 16.256,93 €

Izvor 51 - Pomoći EU
Ovaj izvor obuhvaća projekte u sklopu programa Obzor Europa i ostale EU pomoći. 
Prihodi ovog izvora iznosili su 376.363,65 € i 12 puta su manji nego prošle godine. U odnosu na tekući plan za cijelu 2026. prihodi su bili 26 %.
Rashodi izvještajnog razdoblja su iznosili 605.941,02€, što je 57% manje nego prošle godine, a 43% u odnosu na tekući plan za cijelu 2026.

Izvor 533 - Ostale darovnice
Radi se o novom izvoru koji se primjenjuje od 2026.g. i na kojemu se nalaze prihodi koje IRB direktno prima od inozemnih institucija a koji nisu tijela EU, npr. Poljska agencija za akademsku razmjenu (NAWA), Institut Max Planck, Međunarodna agencija za atomsku energiju (IAEA) i dr. 
Ukupni prihodi za prvih šest mjeseci ove godine iznosili su  64.853,85 €, što je tri puta više od plana za cijelu 2026.
Rashodi su bili gotovo istovjetni prihodima i iznosili 64.832,44 €.

Izvor 563 - Europski fond za regionalni razvoj (EFRR)
EFRR– čine projekti koji se s 85% realiziraju iz sredstava EU (preostalih 15% dolazi iz izvora 12 - Sredstva učešća za pomoći). Najveći od njih je O-ZIP, zatim ZCI i dr. 
Ukupni prihodi izvora 563 za prvih šest mjeseci 2026. iznosili su 6.692.840,28 €. U odnosu na prošlu godinu prihodi su 8 % veći.. U odnosu na tekući plan za cijelu 2026. iznose 26%.
Ukupni rashodi izvora iznosili su 7.134.279,17 € i za 3% su manji odnosu na 2025.g. U odnosu na tekući plan za cijelu 2026. iznose 27%.

Izvor 581 - Mehanizam za oporavak i otpornost
Izvor 581 obuhvaća Programsko financiranje – razvojnu i izvedbenu komponentu, kao i znanstvene projekte iz programa NPOO.
Prihodi ovog izvora iznosili su 3.425.707,94  € i gotovo pet puta su veći nego prošle godine. Glavni razlog je što su u izvještajnom razlogu stigla ukupna sredstva za razvojnu i izvedbenu komponentu za cijelu godinu u iznosu od 2.250.000,00 €, dok su u 2025. sredstva uplaćena krajem godine. U odnosu na tekući plan za cijelu 2026. godinu realizirano je 54 % prihoda. 
Ukupni rashodi iznosili su 3.576.272,33 €, što je 58% više nego u istom razdoblju prošle godine. U odnosu na tekući plan za cijelu 2026. godinu realizirano je 56 % rashoda.

Izvor 61 – Donacije
Za potrebe ovog izvještaja izvor 61 obuhvaća tuzemne i inozemne donacije (inače izvor 63). Tuzemne donacije obuhvaćaju donacije od pravnih i fizičkih osoba izvan općeg proračuna, projekte financirane preko neprofitnih organizacija (npr. HAZU, HGK, Zaklada Adris i dr.), kao i na strukturne projekte ugovorene s komercijalnim partnerima.
Ukupan prihod iznosi 192.347,25 € i 2,7 puta je veći u odnosu na prošlogodišnje razdoblje. U odnosu na tekući plan za cijelu 2026. prihodi iznose 80% %.
Ukupni rashodi iznosili su 94.488,68 € i za 45 % su manji u odnosu na isto razdoblje prošle godine, a 39 % od tekućeg plana za cijelu 2026. 


[bookmark: _Toc234858613]A3. RASHODI PREMA FUNKCIJSKOG KLASIFIKACIJI

Pregled rashoda po funkcijskoj specifikaciji je vrlo sličan onome prema ekonomskoj klasifikaciji (t.1. ovog Obrazloženja), ali ne uključuje izdatke za financijsku imovinu i otplate zajmova. S obzirom da izdataka za financijsku imovinu i otplatu zajmova nije bilo ove godine, ukupan iznos rashoda je već gore navedenih   €. 

[bookmark: _Toc234858614]B. RAČUN FINANCIRANJA

Za izvještaje račun financiranja prema ekonomskoj klasifikaciji i račun financiranja prema izvorima ne daje se obrazloženje, jer u izvještajnom razdoblju nije bilo primitaka od financijske imovine i zaduživanja, kao niti izdataka za financijsku imovinu i otplatu zajmova.

[bookmark: _Toc234858615]C. OBRAZLOŽENJE PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆE RAZDOBLJE

IRB ostvaruje prihode iz različitih izvora (Proračun RH, EU, vlastiti prihodi, donacije i dr.), a sukladno tome prati se i izvršavanje rashoda. Svaki od tih izvora ima i svoja pravila koja se odnose na doznačavanje sredstava - unaprijed, refundacije ili direktno iz Proračuna. Preneseni višak iz prethodnih godina iznosi 15.744.933,76 €. On se uglavnom odnosi na višak iz vlastitih prihoda, a manji dio na neutrošena sredstva projekata na kraju godine. Višak rashoda nad prihodima za prvih 6 mjeseci 2026. iznosi 1.105.677,86 €. Dakle, ukupno gledajući višak prihoda i primitaka koji je raspoloživ u sljedećem razdoblju iznosi 16.850.611,62 € i koristiti će se sukladno pravilima svakog izvora i pojedinog projekta.

[bookmark: _Toc234858616]D. STANJE NOVČANIH SREDSTAVA NA RAČUNIMA PRORAČUNSKOG KORISNIKA NA POČETKU I NA KRAJU OBRAČUNSKOG RAZDOBLJA

Stanje novčanih sredstava na početku 2026. iznosilo je 20.063.316,39 €.
Stanje novčanih sredstava na 30.06.2026. iznosilo je 19.207.231  €.

